edisnord/MILQA-question-generation huggingface dataset:
qgen: title: Tibeti buddhizmus context: A tibeti hagyomány szerint az Om mani padme hum mantrát tartalmazó Kárandavjúha-szútra egy kincsesládában érkezett az égből, Lha Thothori Nyancen, a 28. tibeti király palotájának tetejére.
Vita tárgyát képezi ugyan, hogy Szongcen Gampo király (aki 650-ben hunyt el) milyen szinten foglalkozott a buddhizmussal, az azonban ismert, hogy a kínai Tang-dinasztiába tartozó, buddhista Vencseng hercegnőt vette feleségül. A hercegnő magával vitt egy Sakjamuni Buddha-szobrot Tibetbe. Tibeti forrásokból ismert az a tény, hogy a király utódai közül sokan buzgó buddhistává váltak. Az is kiderül a szövegekből, hogy a kínai buddhisták jelentős misszionáriusi aktivitást végeztek Tibetben. Az indiai buddhistákkal ellentétben a kínai hittérítőket uralkodójuk nem támogatta.
A tibeti legenda hagyománya szerint Szongcen Gampo is egy nepáli buddhista hercegnőt (Bhrikuti) vett el. A 8. század második felére már úgy tekintettek rá, mint Avalókitésvara bodhiszattva megtestesülésére.

Kérdések:
Ki volt Lha Thothori Nyancen?
Melyik szútrában van az Om mani padme hum?
Honnan származik a Kárandavjúha-szútra?
Hol találták meg a Kárandavjúha-szútrát?
Mikor halt meg Szongcen Gampo?
Ki volt Szongcen Gampo felesége?
Milyen vallású volt Vencseng hercegnő?
Mit vitt magával Tibetbe Vencseng hercegnő?
Az indiai vagy a kínai misszionáriusokat támogatta az uralkodójuk?
Melyik ország buddhista hittérítői tevékenykedtek Tibetben?
Kit tekintenek Avalókitésvara bodhiszattva inkarnációjának?
Ládában találták az Om mani padme hum mantrát?
Mikor született Szongcen Gampo?
Miről híres Avalókitésvara bodhiszattva?
Ki volt az első tibeti király?
Milyen vallású volt Tibet, mielőtt elterjedt ott a buddhizmus?
Kinek a lánya volt Vencseng hercegnő?
Egy Sakjamuni Buddha-szobor tud csodát tenni?
qgen: title: Tibeti buddhizmus context: Szongcen Gampo utódai kevésbé voltak lelkesek a buddhizmus terjesztésében, azonban a 8. században Triszong Decen király (755-797, a „tibeti Asóka”) azt már államvallássá tette. Ő építette az első kolostorokat is Tibetben, többek között a jelentős szamjei buddhista kolostort is. Indiából buddhista tudósokat hivatott az udvarába, ezzel biztosította, hogy a tibeti buddhizmus az indiai irányzatokat kövesse a kínaival szemben. Az ő korában érkezett Tibetbe Sántaraksita, jógácsára-szvátantrika-madhjamaka filozófus, aki az észak-indiai egyetemi tradíciókat képviselte, és tanítványa Kamalasíla is. Sántaraksita később visszautazott Indiába, mivel túl nehéznek találta a rászabott feladatot, őt a híres tantrikus misztikus, Padmaszambhava követte, aki rendkívüli jelentőségű szövegeket írt (termák=„ami elveszett”), melyek közül néhányat elrejtett, hogy csak későbbi ún. tertönök (megtalálók) találják meg azokat. Padmaszambhava később a Tibetbe visszatért Sántaraksitával együtt alapította meg a nyingma iskolát.

Kérdések:
Ki tette államvallássá a buddhizmust Tibetben?
Mikor élt Triszong Decen?
Ki építette Tibet legrégebbi kolostorait?
Triszong Decen honnan hívott tudósokat Tibetbe?
Miért hivatott Tibetbe indiai tudósokat Triszong Decen?
Az indiai vagy a kínai buddhista irányzatokat követi a tibeti buddhizmus?
Ki volt Sántaraksita tanítványa?
Milyen vallási irányzatokat követett Sántaraksita?
Miért rejtette el Padmaszambhava a szövegeket, amiket írt?
Miért tért vissza Sántaraksita Indiába?
Kik alapították a nyingma iskolát?
Padmaszambhava minden szövegét ismerték, amikor ő megírta azokat?
Miért hívják úgy Triszong Decent, hogy  a „tibeti Asóka”?
Mit csinált Kamalasíla?
Mi az a nyingma iskola?
Igaz, hogy Szongcen Gampo felgyújtotta magát?
Miről szólnak Padmaszambhava szövegei?
Mikor alapították a nyingma iskolát?
qgen: title: Tibeti buddhizmus context: A buddhizmus már a kezdetektől versengett a Tibetben őshonos bon (vagy bön) vallással, melyet erőteljesen támogatott a helyi arisztokrácia is. A bon virágkorát Ralpacsen király (817–836) idején élte. A hatalmat tőle elragadó Langdarma (838–842) olyan kegyetlen hadjáratot indított a buddhizmus ellen, hogy az gyakorlatilag eltűnt Tibetből. Miután Langdarmát egy buddhista szerzetes meggyilkolta, két évszázadig anarchikus viszonyok uralkodtak az országban. Az egymással versengő fejedelmek betiltották a buddhizmust, a templomokat meggyalázták, a könyvtárakat lerombolták, a szerzeteseket a bon átvételére kényszerítették. Ekkor terjedt el a tantrikus, orgiákkal és szélsőséges kicsapongásokkal tarkított szerzetesi életforma is.

Kérdések:
Melyik vallás volt jellemző Tibetben a buddhizmus elterjedése előtt?
Mikor élt Ralpacsen király?
Mikor volt a bon vallás virágkora Tibetben?
Ki váltotta a trónon Ralpacsent?
Mikor élt Langdarma?
Hogyan halt meg Langdarma?
Mikor halt meg Langdarma?
Mi történt Tibetben Langdarma halála után?
Ki ölte meg Langdarmát?
Mikor terjedt el a tantrikus szerzetesi életforma Tibetben?
Volt példa arra valaha, hogy egy buddhista gyilkosságot követett el?
Mik a bon vallás jellemzői?
Hogy hívják a tibeti arisztokráciát?
Ki építette az első könyvtárat Tibetben?
Langdarma megölte Ralpacsent?
Mit jelent az, hogy tantrikus?
Mi volt Langdarma gyilkosának a neve?
qgen: title: Tibeti buddhizmus context: A tibeti buddhizmus nagy hatással volt a közép-ázsiai térség vallási életére a 11. századtól, főleg Mongóliában és Mandzsúriában. A mongol Jüan-dinasztia és a mandzsúriai Csing-dinasztia államvallássá tette a buddhizmust, ám Tibet többször áldozatul esett a két ország hatalmi törekvéseinek. 1950-ig képes volt megőrizni függetlenségét, ekkor azonban a kínai megszállás után elvesztette azt, és Kína egyik tartománya lett. 1959-ben a dalai láma az elnyomás elől Indiába menekült. Bár 1966 és 1979 között nemcsak a vallás, hanem a tibeti népviselet is tiltott volt, azóta az ezredfordulóig eltelt időszakban szigorú szabályok között, de engedélyezték a korlátozott vallásgyakorlást.

Kérdések:
Tibet meddig volt független ország?
Melyik ország foglalta el Tibetet 1950-ben?
A dalai láma mikor menekült Indiába?
Hova menekült a dalai láma 1959-ben?
Mikor volt tiltott vallás a tibeti buddhizmus Tibetben?
A 20. század melyik évében engedélyezték a buddhizmus gyakorlását Tibetben?
Melyik évszázadban kezdte éreztetni a hatását a tibeti buddhizus Közép-Ázsiában?
Volt olyan időszak, amikor Mongólia államvallása a buddhizmus volt?
Miért csak 1959-ben menekült el a dalai láma Tibetből?
Miért Indiába menekült a dalai láma a kínaiak elől?
Hol van Manzsúria?
Mandzsúria Kínában van?
qgen: title: Tibeti buddhizmus context: Az imazászlók használatát a tibeti buddhizmus a bon vallásból vette át, ahol gyógyító szertartásoknál használták az adott alapszínre festett és mágikus szövegekkel ellátott textildarabokat, amelyeknek gyógyító hatást tulajdonítottak. Atísa, amikor Tibetbe érkezett, már a zászlókra szent szövegeket és mantrákat írt, és ezeket terjesztette ország szerte. Kétféle zászló létezik, a vízszintes lungta („szélparipa”), illetve a függőleges darcso („minden érző lény gyarapodása”). Az alapszínek a piros, kék, sárga, zöld, fehér, amelyek az Öt Buddhacsaládot és az öt őselemet jelképezik, ennek megfelelően meghatározott rendben fűzik fel őket.
Az imazászló közepén hagyományosan egy szélparipa van, amely három lángoló ékszert cipel (ratna) a hátán. A ta a gyorsaság és a rossz szerencséből jóvá alakulás szimbóluma. A három lángoló ékszer jelképezi Buddhát, a dharmát (buddhista tanítások) és a szanghát (buddhista közösség) – a tibeti filozófiai hagyomány sarokköveit.

Kérdések:
Melyik vallásból ered az imazászlók használata a tibeti buddhizmusban?
Mire használták a bon vallásban az imazászlókat?
Hogy néztek ki a bon imazászlók?
Milyen hatást tulajdonítottak az imazászlóknak a bon vallás hívei?
Mit írt Atísa a zászlókra, amikor Tibetbe érkezett?
Milyen fajta imazászlók léteznek?
A lungta vagy a darcso imazászló vízszintes?
Milyen alapszínei vannak az imazászlóknak?
Mit szimbolizálnak az imazászlók alapszínei?
Általában milyen figura látható egy imazászló közepén?
Mik a tibeti filozófiai hagyomány sarokkövei?
Mit szimbolizál a ta?
Mi Vietnam államvallása?
Ki volt Atísa?
Mire használják az imazászlókat a tibeti buddhisták?
Miért a tibeti buddhizmus a buddhizmus legismertebb ága?
Miért van az imazászlókon szélparipa?
Mi az a szélparipa?
qgen: title: Tibeti buddhizmus context: A lungta körül a mintegy 400-féle mantra valamelyike szerepel, amelyek mind bizonyos istenségekhez szólnak. A mantrák között szerepelnek a három hatalmas buddhista bodhiszattva írásai is: Padmaszambhava (Guru Rinpocse), Avalókitésvara (Csenrezig, az együttérzés bodhiszattvája és a tibeti emberek patrónusa) és Mandzsusrí. A mantrák mellett hosszú és jó életet hozó imák is szerepelnek a zászlót kifeszítők számára.
A „Négy méltóság” mitikus állatokat szimbolizál, amelyek a bodhiszattva hozzáállás különböző aspektusait képviselik, ilyen az erő, a védelem és a vidámság.
A sárkány a mennydörgés, az együttérzést szimbolizálja, amely felébreszt bennünket a káprázatból és növeli a megértés hatékonyságát. Megjelenítésére egy sárkány rajzát használják, hitük szerint megvédi őket a rágalmazástól és növeli az ember hírnevét.
A tigris jelképezi feltétel nélküli bizalmat, a fegyelmezett tudatosságot, kedvességet és szerénységet. Ez a nyugodt, még feszültség alatt lévő állapot arra utal, hogy létezik egy természetes értelemben vett elégedettség és beteljesülés, végső soron ez maga a megvilágosodás állapota.

Kérdések:
Ki volt a három hatalmas buddhista bodhiszattva?
Kicsoda Avalókitésvara?
Hányféle mantra létezik a tibeti buddhizmusban?
Mit szimbolizál a sárkány a tibeti buddhizmus hagyományai szerint?
A tibeti buddhista hagyomány milyen erőt tulajdonít a sárkánynak?
Mik azok a mantrák?
Mit csináltak a bodhiszattvák?
qgen: title: Tádzs Mahal context: A Tádzs Mahal (hindiül: ताज महल, perzsa nyelven: تاج محل jelentése: „A paloták koronája”) az indiai Agrában, a Jamuna folyó partján található muszlim mauzóleum elnevezése, amely valójában egy teljes épületkomplexumot takar, ennek része maga a fehér márvány síremlék is. Sáh Dzsahán mogul sah 1632 és 1647 között építtette az 1631-ben, gyermekszülésben elhunyt szeretett felesége, Mumtáz Mahal emlékére. Őt is itt helyezték örök nyugalomra.
A Tádzs Mahal a mogul síremlék-építészet csúcspontja, amely nemcsak annak stílusjegyeit viseli magán, hanem ötvözi azt a helyi hagyományokkal is. Bár hatással volt későbbi síremlékek építésére is, az épület egyedi arányai, finom díszítettsége utánozhatatlanná tette. 1983-ban került fel az UNESCO világörökségi listájára mint kulturális helyszín.
A tökéletes arányaival feltűnő, nemes anyagokkal gazdagon díszített műemlékegyüttes nemcsak építészeti jelentőségű, hanem a hozzá kapcsolódó legendák és történetek révén az örök szerelem emlékműveként is ismert. Számtalan művet ihletett a képzőművészet, az irodalom, a filmművészet, a zene területén, egyúttal a komplexumban található mecset miatt ma is a vallásos áhítat színhelye.

Kérdések:
Melyik országban van a Tádzs Mahal?
Mit jelent a Tádzs Mahal szó?
Melyik folyó partján épült a Tádzs Mahal?
A Tádzs Mahal melyik városban van?
A Tádzs Mahalt ki építtette?
Melyik évszázadban épült a Tádzs Mahal?
Hány évig épült a Tádzs Mahal?
A Tádzs Mahal kinek állít emléket?
Hány éves volt Mumtáz Mahal, amikor meghalt?
Miben halt meg Mumtáz Mahal?
Hány gyermeke született Sáh Dzsahánnak és Mumtáz Mahalnak?
Mikor került fel az UNESCO világörökségi listájára a Tádzs Mahal?
Minek a rövidítése az UNESCO?
Kik nyugszanak a Tádzs Mahalban?
Ki volt a férje Mumtáz Mahalnak?
Hány évig élt boldog házasságban Mumtáz Mahal és Sáh Dzsahán?
qgen: title: Tádzs Mahal context: Sáh Dzsahán sah kicsapongó természetű uralkodó volt, nem vetette meg az élvezeteket. Ugyanakkor igénye volt a kultúrára is, a Mogul Birodalom nagy építtetőjeként tartják számon. Mumtáz Mahal a sah kedvenc felesége volt, aki 1631. június 17-én halt meg Burhanpurban, 14. gyermeke szülése során, miközben hadjáratba kísérte urát. Helyben temették el. Halálát követően a sah búskomorságba esett, elhanyagolta a birodalom ügyeit. Elhatározta, hogy egyedülálló síremléket építtet számára, amely halála után majd az ő nyughelye is lesz.
A Tádzs Mahal építése 1632 januárjában kezdődött meg, Sáh Dzsahán történetírói szerint, az uralkodó által készített alaprajznak megfelelően. A helyszín kiválasztása több mint hat hónapot vett igénybe.

Kérdések:
Kinek volt az uralkodója Sáh Dzsahán sah?
Hány évig uralkodott Sáh Dzsahán sah a Mogul Birodalom élén?
Mikor volt a Mogul Birodalom fénykora?
Hol éltek a mogulok?
Hány felesége volt Sáh Dzsahán sahnak?
Mumtáz Mahal hányadik felesége volt Sáh Dzsahánnak?
Hol halt meg Mumtáz Mahal?
Hány gyermeket szült Mumtáz Mahal?
Miért építtetett Sáh Dzsahán sah monumentális síremléket Mumtáz Mahal számára?
Ki készítette a Tádzs Mahal terveit?
Mikor fogtak bele a Tádzs Mahal építésébe?
Hány történetírója volt Sáh Dzsahán sahnak?
qgen: title: Tádzs Mahal context: A munkások a négy főbejárati ívánt és az állványzatot egyidejűleg építették fel. A kivitelezéshez több millió téglára és hatalmas mennyiségű fehér márványra volt szükség. Amint a kőművesek elkészültek az épület egy részével, a mintegy 320 kilométerre fekvő makranai kőbányából elkezdték ideszállítani a hattonnás, speciális márványtömböket. Ez önmagában is különleges logisztikai feladat volt: nagy teherbírású kocsikra rakták, amelyeket húsz ökör vagy több elefánt vontatott. Ehhez Agra közelében, 16 kilométer hosszan, ledöngölt földből kaptatót készítettek, amely a városon keresztül fokozatosan emelkedett a mauzóleum helyszínéig. Az állatok a nehéz szekereket közvetlenül az épület felső részéhez húzták. Innen, szintén elefántok vagy ökrök közreműködésével, csigák és kötelek segítségével emelték a magasba. A márványtömböket már a kőfejtőben megfelelő nagyságú táblákra vágták, és a kőfaragók a helyszínen simították és csiszolták össze őket.

Kérdések:
Hány munkás dolgozott a Tádzs Mahal építésén?
Milyen anyagokból épült a Tádzs Mahal?
Melyik kőbányából származnak a Tádzs Mahal építéséhez felhasznált márványtömbök?
Milyen távolságra van egymástól a makranai kőbánya és a Tádzs Mahal?
Hogyan szállították a Tádzs Mahal építéséhez szükséges márványtömböket a makranai kőbányából az építkezés helyszínére?
Milyen állatokkal szállíttatták a Tádzs Mahal márványtömbjeit az építkezésre?
Hány tonna márványt használtak fel a Tádzs Mahal építéséhez?
qgen: title: Tádzs Mahal context: 1633 májusában már állt Mumtáz végső nyughelye, a sírkamra. A sírkövet ekkor lakkozott aranyrostéllyal vették körül, amelyet 1643-ban márványra cseréltek. Valószínűleg a sah jelölte ki a kenotáfium feliratainak kalligráfusát, az iráni származású Amanat Khánt (eredetileg Abd ul-Haq), aki nevét is a sahtól kapta, s aki Akbar szikándrai sírfeliratát is készítette. A kenotáfium kalligráfiáin kívül, az épület fehérmárvány borításán található összes felirat elkészítésére is ő kapta a megbízást. Annak is nagy a valószínűsége, hogy ő maga választhatta ki a feliratok szövegét is, amelyek versek, illetve idézetek a Koránból. Ezt bizonyítja az is, hogy a déli íván bal oldalát szignójával látta el.

Kérdések:
Mikor készült el a Tádzs Mahal sírkamrája?
Mi az a kenotáfium?
Mit csinál a kalligráfus?
Ki készítette a Tádzs Mahal sírkamrájának feliratait?
Milyen feliratok díszítik a Tádzs Mahalt?
Mit hívunk ívánnak az építészetben?
Hol látható a Tádzs Mahal kalligráfusának aláírása az épületen?
Miért kapott új nevet Abd ul-Haq kalligráfus Sáh Dzsahán sahtól?
qgen: title: Tádzs Mahal context: A temetés időpontjában a síremlék kupolarésze még nem készült el. A mauzóleum belsejében, illetve a nyugati homlokzaton talált feliratok arról tanúskodnak, hogy a fő épületet 1638/39-ben fejezték be. Az írásos emlékek szerint a teljes komplexum 1643-ban készült el, de a kertbe vezető főkapun található felirat szerint a díszítő munkálatok egészen 1647-ig elhúzódtak. A sah történetírója, Muhammad Salih Kanbo arról számolt be, hogy az építkezés húsz évig tartott, s a teljes komplexum építési költsége 4-5 millió rúpiára rúgott. Összességében 20 000 ember vett részt a munkálatokban.

Kérdések:
Mikor temették el Mumtáz Mahalt a Tádzs Mahalban?
Sáh Dzsahánt mikor temették el a Tádzs Mahalban?
A Tádzs Mahal fő épülete mikor készült el?
Mikor lett kész a Tádzs Mahal épületegyüttese?
Melyik sah történetírója volt Muhammad Salih Kanbo?
Hány évig tartott a Tádzs Mahal felépítése?
Mennyi pénzt költött Sáh Dzsahán a Tádzs Mahal építésére?
Hány ember dolgozott a Tádzs Mahal felépítésén?
qgen: title: Tádzs Mahal context: Mumtáz halálának évfordulóit, egészen a tizennegyedikig csak időnként említik. Az egyik ilyen évforduló volt a tizenkettedik, 1643. február 6-án, amikor magát a síremléket hivatalosan is befejezettnek nyilvánították. A 14. évfordulót követően Sáh Dzsahán több mint két évet töltött birodalma északi területén, és áthelyezte a fővárost az újonnan létrehozott Sáhdzsahánábádba, amely a mai Delhi egyik városrésze (Ódelhi). A sah utolsó dokumentált látogatása a síremléknél 1654 decemberében volt. Fia, Aurangzeb letaszította a trónról, így utolsó éveit, 1666-ban bekövetkezett haláláig, házi fogságban töltötte az agrai Vörös Erődben, amelyből kitűnő kilátás nyílik a Tádzs Mahalra. Halála után fia, szeretett felesége mellé helyezte örök nyugalomra.
Ezt követően, egészen a 18. század végéig nem sokat tudni a mauzóleum sorsáról. Ekkor kezdett a nyugati világ, a britek indiai látogatásai nyomán, érdeklődni iránta. 1803-ban a britek bevonultak Agrába, és régészeti szempontból is feltárták a térséget. Az épület állagát jellemezte: az 1830-as években felvetődött, hogy az elgazosodott, elhanyagolt műemlék márványberakásait Angliában értékesítsék.

Kérdések:
Mikor halt meg Mumtáz Mahal?
Mikor nyilvánították befejezettnek a Tádzs Mahalt?
Hol volt a Mogul Birodalom fővárosa 1645 előtt?
Hol volt a mogul Birodalom fővárosa 1645 után?
Mikor volt utoljára Sáh Dzsahán a Tádzs Mahalban?
Sáh Dzsahám mikor hunyt el?
Hány évet élt még Sáh Dzsahán a Tádzs Mahal építésének hivatalos befejezése után?
Hány gyermeke született Sáh Dzsahánnak?
Hogy hívták Sáh Dzsahánnak azt a fiát, aki elűzte őt a trónról?
Sáh Dzsahán Aurangzeb nevű fiának Mumtáz Mahal volt az édesanyja?
Sáh Dzsahán hány évet töltött fogságban a Vörös Erődben?
Mi az a mauzóleum?
A Tádzs Mahal mauzóleum?
Mikor kezdett el érdeklődni Európa a Tádzs Mahal iránt?
Mikor kezdődött meg a Tádzs Mahal régészeti feltárása?
Miért akarták a britek az 1830-as években darabjaira szedni a Tádzs Mahalt?
Mikor állították helyre a Tádzs Mahalt eredeti állapotában?
qgen: title: Tádzs Mahal context: Az 1857-es, úgynevezett szipojlázadás alatt némelyek mind a lázadók, mind a brit katonák közül drágaköveket véstek ki az épületből.
A 19. század végére a Tádzs Mahal is bekerült a helyreállítandó műemlékek közé. Lord Curzon, India alkirálya 1898-ban megkezdte a helyreállítását. Ekkor, többek között a kairói mecset mintájára, egy hosszú, mennyezetről lelógó lámpát helyeztetett el az sírkamrában, a kenotáfiumok megvilágítására. A felújítás 1908-ig tartott. A munkálatok szervezettebbé váltak, miután a 20. század elején az Indiai Régészeti Hivatal is napirendre tűzte a műemlék állagának megőrzését.
1942-ben az angol kormányzat a kupolát faburkolattal vetette körül, ugyanezt a védelmet alkalmazták 1965-ben és 1971-ben, az India és Pakisztán közötti háborúk alatt, az ellenséges repülőgépek megtévesztésére.
1983-ban mint kulturális helyszín vált a világörökség részévé, 1996-ban pedig felkerült a világ száz legveszélyeztetettebb műemlékei közé, a turizmus növekedése és az ipar közelsége miatt.

Kérdések:
Mikor volt az indiai szipolylázadás?
Kik voltak a szipolyok?
Milyen károk érték a Tádzs Mahalt 1857-ben?
Mikor kezdődtek meg a Tádzs Mahal helyreállítási munkálatai?
Ki volt Lord Curzon?
Mikor volt Lord Curzon India alkirálya?
Ki rendelte el a Tádzs Mahal 1898-as rekonstrukcióját?
Hány évig tartott a Tádzs Mahal felújítása a 20. század fordulóján?
Miért vették körül az angolok faburkolattal a Tádzs Mahal kupoláját?
Miért kellett faburkolattal körülvenni a Tádzs Mahal kupoláját 1971-ben?
Milyen konfliktus vezetett háborúhoz India és Pakisztán között 1965-ben?
Ki győzött 1971-ben az indiai-pakisztáni háborúban?
A Tádzs Mahal mióta része a világörökségnek?
Hány alkalommal vették körbe faburkolattal a Tádzs Mahal kupoláját?
Melyik években vették körül faburkolattal a Tádzs Mahal kupoláját?
qgen: title: Tádzs Mahal context: A sah udvarában számtalan nő élt, akik jelentős kulturális hatást gyakoroltak az uralkodó környezetére. Maga a síremlék a női sírokkal tekinthető egyben a nőiesség emlékművének is, és ezt a jelleget Mumtáz Mahal halálának évfordulóján évente megrendezett ünnepségek is erőteljesen kihangsúlyozták. A szertartásrendet az első alkalommal – még az épület alapozása során – Sáh Dzsahán írta elő, a későbbiekben ezt követték.
Az első napon vallástudósok, udvari nemesek, gazdag polgárok, szegény, rászoruló családok ájtatos imákkal istentiszteletet tartottak, miközben jótékony cselekedeteket hajtottak végre, lakomát rendeztek és szétosztottak mintegy 50 000 rúpiát az érdemesek és a szegények között. Másnap ezt teljesen azonos módon megismételték – ez más síremlékek évfordulóin nem volt szokásos –, azonban már az uralkodó és udvarhölgyei részvételével. Ekkor újabb 50 000 rúpiát osztottak szét. A női gyűlésen bárki részt vehetett, a szükséget szenvedőket vendégül látták. A nagyszámú látogató tette szükségessé a mecset és a vendégház építését.

Kérdések:
Hogyan zajlottak a Mumtáz Mahal halálának évfordulója alkalmából rendezett ünnepségek?
Miért tekinthető a Tádzs Mahal a nőiesség emlékművének?
Hány rúpiát osztottak szét összesen a Mumtáz Mahal halálának évfordulóján rendezett ünnepségeken?
Hány látogató vett részt a Mumtáz Mahal halálának évfordulójára rendezett ünnepségeken?
Hány napig tartott az ünnepség, amit Mumtáz Mahal halálának évfordulóján minden évben megrendeztek?
Hány évig tartottak ünnepségeket Mumtáz Mahal halálának évfordulóján?
Kik kaphattak pénzadományt a Mumtáz Mahal halálának évfordulója alkalmából rendezett ünnepségeken?
Mikor építettek mecsetet a Tádzs Mahal mellé?
qgen: title: Tádzs Mahal context: Az egész Tádzs-komplexum több, észak-déli tengelyen elhelyezkedő, mintegy 900×300 méter összméretű teraszt foglal magába. A déli oldalon terek, piacok, fogadók és lakóépületek, szakaszos nyílt terek váltják egymást, ez az egykori Mumtázábád. Maga a mauzóleum a fallal körülvett, hosszúkás alaprajzú, hatalmas együttes fő tengelyének északi végén található, és a látvány kedvéért a folyóra néz. Nem a kert (csár bág) középpontjában helyezkedik el, mint általában a kor építészeti megoldásainál szokásos volt, hanem a folyó felőli oldalon, téglalap alakú talapzaton.
A falak négy sarkán egy-egy nyolcszögletű pavilont építettek. A komplexum három fő egysége a tulajdonképpeni síremlék és a hozzá tartozó kert a kiépített vízgyűjtőrendszerrel, valamint az ezektől délre fekvő két épületegyüttes, az egyik az előudvar, a másik a karavánszerájok a bazárral.

Kérdések:
Mekkora a Tádzs Mahal teraszainak összes területe?
Hol van a Tadzs Mahal komplexumon belül az egykori Mumtázábád?
Hol áll a Tádzs Mahal komplexumon belül a mauzóleum?
Milyen alakú a Tádzs Mahal komplexum alaprajza?
Mi a neve a Tádzs Mahal kertjének?
Milyen növények díszítik a Tádzs Mahal kertjét?
A Tádzs Mahal falainak négy sarkán milyen építmények láthatók?
Milyen fő egységekből áll a Tádzs Mahal komplexum?
Hány turista látogatja évente a Tádzs Mahalt?
qgen: title: Tádzs Mahal context: A négy 47 méter magas, egyforma minaret a mauzóleum mintegy öt méter magas platformjának sarkain áll. A mogul építészetben a minaretek használata a 17. századra nyúlik vissza, és valószínűleg az Oszmán Birodalom hatására alakult ki. A minaretek száma és magassága eredetileg a mecset rangját jelezte. A Tádzs minaretjeinek díszítése a szokványos megoldásoknál egyedibb, a falazat ívelt márványtáblái fekete márvánnyal keretezettek. A felfelé keskenyedő építményen három körerkély helyezkedik el, egyenlő távolságban, tetejére csatrit helyeztek. Az erkélyekre a kijutást négyzetes ajtók biztosítják, belül csigalépcső vezet a magasba. A falak egyhangúságát kisebb, négyzet alakú rácsos ablakok törik meg. A minaretek nem látogathatók.

Kérdések:
Hány minaret található a Tádzs Mahal épületkomplexumban?
Mire szolgál a minaret?
Milyen magasak a Tádzs Mahal minaretjei?
Hol állnak a Tádzs Mahal minaretjei?
Mikor kezdtek el minareteket építeni a mogulok?
Mitől függ, hogy egy mecsetnek hány minaretje van?
Hogy néznek ki a Tádzs Mahal minaretjei?
Hány körerkély van a Tádzs Mahal minaretjein?
Mi az a csatri az indiai építészetben?
Fel lehet menni a Tádzs Mahal minaretjeibe?
qgen: title: Tádzs Mahal context: A dzsilau khána jelentése: „a ház előtt”. Ez szolgált a síremlék látogatóinak gyülekezőhelyéül, illetve itt tartotta meg a sah Mumtáz Mahal halálának első évfordulóját is. A területet Lord Curzon 1900–1908 között helyreállíttatta.
Az előudvarnak összesen négy kapuja van, ebből az egyik a fenti, csár bágba vezető északi főkapu. A karavánszerájba továbbvezető déli kapu a Szírhi darváza, amely hasonló a többihez, de azoknál magasabb, a terület lejtése miatt. Mind az előudvar, mind a karavánszeráj felől lépcsők vezetnek a kapu szintjére. A nyugati (Fatehpuri darváza) és a keleti (Fatehábádi darváza) kapukat főleg a turisták használják. A főkapuhoz hasonlóan ezek is vörös homokkőből épültek. Külső homlokzatuk szögletes keretet kapott, amely egy ívánt fog közre. A kapu tetejének szintje fölé két oldalon dísztornyok nyúlnak, felső mellvédjét vésett relief, és a mogul építészetre jellemző sokcsúcsú fogazat díszíti. A kapuk belső, udvarra néző oldala díszítettebb, a kapu ívét két sorban falmélyedések gazdagítják.

Kérdések:
Mit jelent a dzsilau khána szókapcsolat?
Milyen funkciót töltött be az előudvar a Tádzs Mahalban?
Hány évig tartott a Tádzs Mahal előudvarának helyreállítása, amit Lord Curzon rendelt el?
A Tádzs Mahal előudvarának hány kapuja van?
Hová vezetnek a Tádzs Mahal előudvarának kapui?
Mi a neve a Tádzs Mahal előudvarában a déli kapunak?
Hogy hívják a Tádzs Mahal előudvarának keleti kapuját?
Hová vezet a Tádzs Mahal előudvarának keleti és nyugati kapuja?
Hogy néznek ki a Tádzs Mahal előudvarának kapui?
A Tádzs Mahal előudvarának kapui milyen anyagból készültek?
qgen: title: Tádzs Mahal context: A keleti és a nyugati kaputól 128 külön bejáratú, ablaktalan szoba sorakozik az udvar irányába, amelyek egy árkádos verandára nyílnak. A udvari északi felében két szimmetrikusan elhelyezkedő khavasszpura található, a főkaputól nyugatra és keletre. Ez a két épület szolgált a sírok gondozóinak és a Koránt tanulmányozók lakhelyéül. Az északi és déli oldalukon ugyancsak verandára nyíló szobák sorakoznak. A keleti épületet 2003-ig istállóként is használták. A síremlékhez, illetve a ceremóniákra érkezők itt szállásolhatták el az elefántjaikat, lovaikat, maguk pedig a szobákban felkészülhettek az eseményre. Ma már mind a két épület a látogatóközpontnak ad otthont.
Az udvar déli része az ún. Sáli burdzs, amely az udvaron belüli melléksíremlékeket foglalja magában, szintén szimmetrikusan, a déli kapu két oldalán. Ezek a síremlékek a sah többi feleségének a nyughelyei. A vörös homokkőből készült, nyolcszögletű, egyszintes síremlékek, amelyek tetején fehér márvány kupola található, verandával szegélyezettek. Előttük a fő kert kicsinyített másai. Feliratok híján az itt nyugvók nem mindegyike beazonosított.

Kérdések:
A Tádzs Mahal előudvarának keleti és nyugati kapujától hány szoba található az udvar irányába?
Mi az a khavasszpura?
Kik laktak a Tádzs Mahal előudvarának khavasszpuráiban?
Meddig szolgált istállóként a Tádzs Mahal előudvarának keleti khavasszpurája?
Milyen funkciót tölt be ma a Tádzs Mahal előudvarának két khavasszpurája?
Hol található a Sáli burdzs a Tádzs Mahal komplexumon belül?
Hány felesége volt a Tádzs Mahalt építtető sahnak?
Sáh Dzsahán hány feleségét temették el a Tádzs Mahalban?
Hogy néznek ki Sáh Dzsahán feleségeinek síremlékei a Tádzs Mahal előudvarán?
Milyen anyagból készültek a Tádzs Mahal melléksíremlékei, amelyekbe a sah feleségeit temették?
qgen: title: Tádzs Mahal context: Az előudvar épületegyütteséhez csatlakozik délről a karavánszeráj és az egymást keresztező bazársorok a kereskedők házaival, ahová délről a Tádzs Gandzs kapun lehet bejutni. A bazársor és a karavánszeráj évi 200 000 rúpiás jövedelme, ami kiegészült az agrai kerület harminc falujának 100 000 rúpiás hozzájárulásával (vakf), tartotta fenn építését követően a mauzóleumot. A javadalmazást a karbantartás költségeire, a szolgák, felvigyázók, Korán-felolvasókra fordították. Ebből fedezték a jótékonysági adakozásokat és a megemlékezések kiadásait.

Kérdések:
Melyik kapun át lehet elérni a Tádzs Mahal bazársorát?
Mekkora éves jövedelmet biztosított a Tádzs Mahal számára a bazársor és a karavánszeráj?
Hány falu fizetett az agrai kerületben hozzájárulást a Tádzs Mahal fenntartásához?
Mennyi volt a Tádzs Mahal éves bevétele?
Mire fordították a Tádzs Mahal évi 300 000 rúpiás bevételét?
Hány szolga és felvigyázó tartotta rendben a Tádzs Mahalt az épületegyüttes fénykorában?
Mit lehet vásárolni a Tádzs Mahal bazársorán?
qgen: title: Tádzs Mahal context: A Tádzs díszítésekor visszafogottan alkalmazták a pietra dura technikát, elsősorban csak a kúszónövények megformálására. Ez az olasz mesterektől eltanult kőintarzia-készítési mód olyannyira kifinomult formát öltött – különösen a kenotáfiumok díszítésénél –, hogy a beillesztett féldrágakövek szinte láthatatlanul, hézagmentesen illeszkednek, mintegy festmény hatását keltve. Nem ritka, hogy egy virágmotívum 50–60 darab féldrágakőből áll össze. Természetesen a felhasznált nemes anyagok miatt a dekoráció és ezzel együtt az építés költségei is magasak voltak, és az építkezés befejezése a díszítőmunkálatok miatt meglehetősen elhúzódott.

Kérdések:
Milyen mintáknál használták a pietra dura díszítőtechnikát a Tádzs Mahal építésekor?
Mi az a pietra dura technika?
Kik fejlesztették ki a pietra dura díszítőtechnikát?
Milyen féldrágaköveket használtak fel a Tádzs Mahal díszítésére?
Mi jellemzi a Tádzs Mahal pietra dura technikával készült díszítéseit?
Mennyi időbe telt a Tádzs Mahal pietra dura technikával készült dekorációinak elkészítése?
A mogul mesterek hol tanulták az olaszok által kifejlesztett pietra dura díszítőtechnikát, amelyet a Tádzs Mahal építésekor is alkalmaztak?
qgen: title: Tádzs Mahal context: A virágos motívumok többségében kétféleképpen jelennek meg az épületen. Egyrészt reliefként, másrészt az említett pietra dura technikával, ez különleges csillogást adott a motívumnak, bár a mauzóleum külső dekorációinál elsősorban átlátszatlan, kis csillogású köveket használtak, de merész színhatással. A virágábrázolások egyszerre realisztikusak és elvontak. A művészettörténészek íriszeket, tulipánokat és nárciszokat azonosítottak, de találhatók virágábrázolások botanikai jellemző nélkül is. A rózsák és a virágok az iszlámban Allah királyságát szimbolizálják, így a sírkamra virágdíszítése is Allah Paradicsomára utal. A mauzóleum külső térdfalának gazdagon faragott márvány-reliefjei a korszakra jellemző, a természet, a növények iránti érdeklődést mutatják. Ezek a motívumok megtalálhatók Sáh Dzsahán albumaiban, illetve kelmék, szőnyegek díszítőelemeiként is. Érdekes építészeti teória, hogy ezek a díszes és finom ornamentikák, ahogy maga a Tádzs is, a nőiesség attribútumaiként jelennek meg. A későbbi évszázadok során a becsiszolt drágakövek közül számosat kifeszítettek, és ma is üresen áll a helyük.

Kérdések:
Hogyan jelennek meg a Tádzs Mahal épületein a virágmotívumok?
Milyen virágok díszítik a Tádzs Mahal épületegyüttesét?
Minek a jelképei az iszlám vallásban a virágok?
Mire utal a Tádzs Mahal sírkamrájának virágdíszítése?
Hogyan nyilvánult meg a mogulok természet iránti érdeklődése a mindennapjaikban?
Kik feszegették ki a Tádzs Mahal falba becsiszolt drágaköveit?
Mit jelképeznek a Tádzs Mahal kifinomult virágdíszítései egyes építészek szerint?
Mik voltak Mumtáz Mahal kedvenc virágai?
qgen: title: Tádzs Mahal context: A francia François Bernier, aki több évig tartózkodott a mogul udvarban, 1663-ban így írt a Tádzs belsejéről:
„A kupola homorú, vagy belső része és az egész fal tetőtől talpig fehér márvánnyal borított. Egyetlen folt sincs, amely ne lenne saját szépségében megmunkálva. Mindenütt drágaköveket látni, olyanokat, amelyek a firenzei nagyherceg kápolnájának a falait is gazdagítják. Mindenhol jáspis és más ritka drága kő, vagy száz különböző módon keveredve egymással, beágyazva a falat borító márványba. Még a fekete-fehér márvány padlócsempét is ezek díszítik, valami elképzelhetetlen különlegességgel és ízléssel.”

Kérdések:
Miért járt a mogul királyi udvarban a francia Francois Bernier?
Mit írt a XVII. században Francois Bernier a Tádzs Mahalról?
Melyik évszázadban járt Francois Bernier a mogul sah udvarában?
Tetszett Francois Bernier 17. századi francia utazónak a Tádzs Mahal?
Mikor írt beszámolót Francois Bernier francia utazó a Tádzs Mahalról?
Melyik európai épülethez hasonlította a Tádzs Mahal szépségét Francois Bernier francia utazó?
Ki volt a firenzei nagyherceg 1663-ban?
qgen: title: Tádzs Mahal context: Az épület, a környezete, és maga a romantikus szerelmi történet is számtalan művészt megihletett. Már építése után korabeli festmények, metszetek, rajzok tanúskodnak arról, hogy a látogatókra is mély benyomást tett. Megénekelték dalban, versben, és ábrázolták a filmművészet eszközeivel. Indiában hindi, urdu, telugu, tamil, kannada változatok készültek. A filmek közül kiemelkedik az 1963-ban készült hindi nyelvű Tádzs Mahal című film, M. Szádik rendezésében, ezt követte az urdu nyelvű pakisztáni változat 1968-ban, majd a 2005-ben készült bollywoodi alkotás, a Taj Mahal: An Eternal Love Story hindi nyelven, Akbár Khán rendezésében. Ennek érdekessége, hogy a magyar nézők előtt is ismert Kabir Bedi játszotta az egyik főszerepet. 2000-ben a telugu változat is a mozikba került Taj Mahal címmel.
India legnagyobb, és leghíresebb szállodája, a 2008-ban merényletben megsérült, mumbai öt csillagos Tádzs Mahal hotel is az agrai mauzóleumról kapta a nevét, de világszerte számtalan vendéglátóhelyet, kaszinót és éttermet neveztek el róla.

Kérdések:
Milyen fontosabb filmek készültek a Tádzs Mahalról?
Ki rendezte az 1963-as hindi nyelvű Tádzs Mahal című filmet?
Hol van Bollywood?
Milyen nyelven forgatták a 2005-ös bollywoodi Tádzs Mahal filmet?
Milyen nyelveken beszélnek Indiában?
Kicsoda Kabir Bedi?
Milyen filmben láthatták a magyar nézők Kabir Bedit?
Hány filmet gyártanak évente Bollywoodban?
Melyik India leghíresebb szállodája?
Melyik indiai városban van a híres Tádzs Mahal hotel?
Hogy hívták Mumbait régebben?
Mikor lett Bombay új neve Mumbai?
qgen: title: Tádzs Mahal context: A fesztivált 1992 óta az indiai Turisztikai Minisztérium rendezi meg Agrában, minden év február 18–27. között. Ekkor az ország minden részéből idesereglenek a táncosok, zenészek, népi iparművészek, de gazdag választékát kínálják a különféle tájegységek étkeinek is. A fesztivál célja India ez irányú fejlődésének az elősegítése, a régi hagyományok, népszokások felelevenítése. Sok olyan letűnt mesterség hírneves képviselője is eljön ide, amely felidézi a mogul korszakot. Helyszíne Shilpgram, amely a Tádzs közelében található. Sok bel- és külföldi turistát vonzanak a látványos zenés, táncos programok, a felékszerezett elefántok és az olyan népművészeti termékek, mint például a kő- és fafaragványok Tamilnáduból, a selymek Váránasziból, a kék fazekastermékek Kurjából, vagy a kendők és szőnyegek Kasmírból és Gudzsarátból. A gyerekek számára vidámparkot is építenek.
A Mahatsov fesztivál keretein belül megrendezik a gasztronómiai fesztivált is, ahol a látogatók tradicionális és különleges indiai élelmiszereket, ételeket kóstolhatnak meg, felidézve a több száz éves hagyományokat.

Kérdések:
Mikor rendezték meg először a Taj Mahotsav Fesztivált?
Mikor szokták tartani a Taj Mahotsav Fesztivált?
Hol tartják a Taj Mahotsav Fesztivált?
Miért rendezik meg évről évre a Taj Mahotsav Fesztivált?
Mivel csalogatja a turistákat a Taj Mahotsav Fesztivál?
Milyen nagy fesztiválokat tartanak manapság Indiában?
Melyik országból érkezik a legtöbb turista Indiába?
qgen: title: Törökország context: Törökország (törökül Türkiye Cumhuriyeti, IPA: /tyɾkije dʒumhuɾijeti/) állam, amelynek területe kisebbik részben Európában, nagyobbik részben Ázsia nyugati részén fekszik. A Fekete-tenger és a Földközi-tenger között elhelyezkedő Anatóliai-félsziget alkotja az ország fő területét. Északról Grúzia és Örményország, keletről Irán és egy kis részen az Azerbajdzsánhoz tartozó Nahicseván, délről Irak és Szíria, míg nyugatról az Égei-tenger szigetei, Görögország és Bulgária határolja.
Törökország kultúrája az ország különleges, európai-ázsiai fekvésének és történelmének köszönhetően igen változatos, ötvözi a keleti és a nyugati tradíciókat. Földrajzi fekvésének köszönhetően az ország mind politikailag, mind gazdaságilag fontos stratégiai pontnak számít.
Törökország demokratikus, szekuláris, az alkotmánya szerint magát nemzetállamként meghatározó ország, de élnek más kisebbségek is az ország területén. 1923. október 29. óta köztársaság. Politikai rendszerének alapjai Mustafa Kemal Atatürk irányítása alatt az 1920-as és 30-as években szilárdultak meg, az Oszmán Birodalom felbomlása, illetve az első világháború után.

Kérdések:
Törökországnak mi a neve törökül?
Melyik kontinensen fekszik Törökország?
Hol van az Anatóliai-félsziget?
Törökország milyen országokkal határos?
Törökországnak van közös határa Irakkal?
Mi jellemzi a török kultúrát?
Törökországban milyen kisebbségek élnek?
Törökországnak mi az államformája?
Törökország mióta köztársaság?
Mikor bomlott fel az Oszmán Birodalom?
qgen: title: Törökország context: A Törökország szó alapját képező török melléknév/főnév valószínűleg a göktürk vagy köktürk („törökök gyökere”) népcsoport türük szavából származik (i. sz. 8. század), mellyel magukat nevezték. A szó talán a tatárjárás környékén kerülhetett át a magyar nyelvbe, majd az ü hang nyíltabbá vált. A türük szó a török nyelvbe türk formában öröklődött tovább.
A türk szó régi jelentése „erős”. A Törökországot jelölő Türkiye összetétel -iye ragja arab eredetű; jelentése: „tulajdonos” vagy „valamihez kapcsolódó”. A legtöbb nyelvbe a középkori latin Turchia alakból került át, i. sz. 1369 körül.
A Törökország (Türkiye) nevet hivatalosan az 1921-ben készült első török alkotmányban rögzítették először. A köztársaság kikiáltása után az 1924-es alkotmányban is megerősítették.

Kérdések:
Honnan származik a "török" szó?
Mikor került be a magyar nyelvbe a "török" szó?
Mit jelentett régen a türk szó?
Mikor készült az első török alkotmány?
Honnan kapta a nevét Törökország?
qgen: title: Törökország context: Törökország régióinak éghajlata igen változatos. Az égei- és földközi-tengeri területeken mediterrán éghajlat a jellemző, enyhe, esős telekkel, meleg, száraz nyarakkal. Az átlagos maximum hőmérséklet a nyári hónapokban 33-34 C°, télen a hőmérséklet nem süllyed 8-10 C° alá. A csapadék átlagértéke 580 és 1300 milliméter között váltakozik. A fekete-tengeri területek csapadékban gazdagok, 1400 milliméternyi átlaggal, nedves szubtrópusi éghajlattal. A régió keleti részein enyhébb az időjárás, nyugaton szárazabb. A középhőmérséklet télen 7 C°, nyáron 23 C°.
A hegyvonulatok megakadályozzák a mediterrán éghajlati hatást az anatóliai területeken, így itt kontinentális éghajlat uralkodik. A keleti részeken (Örmény-magasföld) tipikus magashegységi éghajlat a jellemző: kemények a telek, akár −30 °C vagy −40 °C is előfordulhat, a hó pedig akár 120 napig is megmaradhat. Nyugaton (Anatóliai-fennsík) a téli hőmérséklet átlagértéke 1 °C, a nyarak melegek, szárazak, gyakran 30 °C fölötti hőmérsékletűek, az éghajlat száraz sztyepp-jellegű. A csapadék éves mennyisége 400 milliméter, május a legcsapadékosabb, július és augusztus a legszárazabb hónap.

Kérdések:
Törökország mediterrán éghajlatú ország?
Milyen időjárás jellemző a mediterrán éghajlatra?
Törökországnak vannak szubtrópusi éghajlatú részei?
Anatóliában miért nem mediterrán az éghajlat?
Mi jellemzi a magashegységi éghajlatot?
Az Anatóliai-fennsíkon mennyi csapadék esik évente?
Törökországban hol esik évente a legtöbb eső?
Hol a leghidegebb a tél Törökországban?
qgen: title: Törökország context: Az egykamarás török parlament, a Nagy Török Nemzetgyűlés vagy Türkiye Büyük Millet Meclisi a törvényhozó testület. 550 tagját arányos képviselet elve alapján választják 5 éves periódusra, a jelenlegi (2007) képviselők közül 52 nő. Egy pártnak a szavazatok legalább 10%-át kell megszereznie országos szinten a parlamentbe bejutáshoz. A parlamentben az AKP van többségben, a köztársasági elnök Recep Tayyip Erdoğan.
Törökországban a kisebbségi nyelveket nem ismerik el, az ország és az oktatás hivatalos nyelve a török.
Erdoğan újraválasztott államfő 2018. július 9-ei eskütételével új korszak kezdődött az országban. A korábbi parlamentáris berendezkedést végrehajtói elnöki rendszer váltotta fel. Az elnököt öt évre választják, kétszer (esetleg harmadszor is) újraválasztható. Megszűnt a miniszterelnöki intézmény, az államfő jogkörei jelentősen bővültek.

Kérdések:
Ki hozza a törvényeket Törökországban?
Hány tagja van a Nagy Török Nemzetgyűlésnek?
Hány évre választják meg a török nemzetgyűlés képviselőit?
Hány nő van ma a török nemzetgyűlésben?
Ki Törökország köztársasági elnöke?
Mi a hivatalos nyelv Törökországban?
Miért kezdődött új korszak Törökország történetében 2018. július 9-én?
Mi történt Törökországban 2018. július 9-én?
qgen: title: Törökország context: Törökország közigazgatási egységei egymással szorosan összefüggő, hierarchikus rendbe illeszkedő egységek, melyek elnevezése és egymással való kapcsolata némileg eltér a Magyarországon megszokott fogalmaktól. Az ország tartományokból áll, melyeket ilcsékre (körzet) osztanak. Az ilcsék alárendelt egységei a budzsakok és a kaszabák (kisvárosi önkormányzatok). A falvak önkormányzatai a városoknak vannak alárendelve, míg a falvaknál kisebb települések a falusi önkormányzatoknak. A városok szemtekre (kerület) vannak osztva, melyek további alegységekből, mahallékból állnak. Minden egyes közigazgatási alegységnek külön vezetője van.

Kérdések:
Hogyan szerveződik a török közigazgatás?
Törökországnak milyen tartományai vannak?
Hány tartománya van Törökországnak?
Mit jelent a török ilcse szó?
Hogy hívják a török városokban a kerületeket?
qgen: title: Törökország context: Törökországot hét – négy külső és három belső – földrajzi régióra osztjuk, melyeket a táj jellege, klímája, talajszerkezete és vegetációja alapján hoztak létre. A külső régiók: Karadeniz (Fekete-tengeri régió), a Marmara (Márvány-tengeri régió), az Ege bölgesi (Égei-tengeri régió) és Akdeniz (Földközi-tengeri régió). A három belső régió: İç Anadolu (Közép-anatóliai régió), Doğu Anadolu (Kelet-anatóliai régió) és Güneydoğu Anadolu (Délkelet-anatóliai régió). Bár a régiók hivatalosan nem közigazgatási egységek, a tartományi felosztás szempontjából fontos funkciót töltenek be.
Törökország 81 tartományból (il) áll. A tartományokat a vali, a kormányzó irányítja. Minden megyének van egy kormányzói székhelye (merkez ilçe), melynek neve általában egyezik a tartomány nevével, a kivételek: Hatay (Antakya), İçel (Mersin), Kocaeli (İzmit), és Sakarya (Adapazarı).
A nagyobb városoknak, mint például Isztambul, kerületei (szemt) vannak (például Kadıköy), amelyek mahallékra bomlanak (például Fenerbahçe).

Kérdések:
Hány földrajzi régióra osztjuk fel Törökországot?
Hogy hívjuk Törökország hét régióját?
Törökországnak hány tartománya van?
Hogy mondják a tartomány szót törökül?
Törökországban ki irányítja a tartományokat?
qgen: title: Törökország context: Törökország haderejét (törökül: Türk Silahlı Kuvvetleri) a szárazföldi hadsereg, a haditengerészet és a légierő alkotja. A török csendőrség (Jandarma) és a parti őrség (Sahil Güvenlik Komutanlığı) békeidőben a belügyminisztérium hatáskörébe tartozik (akárcsak a rendőrség), de egyben a hadsereg illetve a haditengerészet alá is. Háború esetén mindkettő rendelkezik jogérvényesítő és katonai hatáskörrel.
A török haderők vezérkari főnöke 2006. augusztus 28. óta Yaşar Büyükanıt tábornok. A török hadsereg 1 054 750 katonájával a második legnagyobb hadsereg a NATO-ban az Amerikai Egyesült Államok után.

Kérdések:
Mi alkotja Törökország haderejét?
Hogy hívják a török csendőrséget?
Mi a neve a török parti őrségnek?
Ki irányítja békeidőben a török csendőrséget és parti őrséget?
Ki a török hadsereg vezérkari főnöke?
A török hadseregnek hány katonája van?
=6. Hány főből áll a török hadsereg?
Melyik NATO tagállamnak van a legnagyobb hadserege?
Melyik NATO tagállamnak van a második legnagyobb hadserege?
Miért tart fenn Törökország nagy hadsereget?
qgen: title: Törökország context: A szociális rendszeren belül három intézményen keresztül kapnak ellátást a török és külföldi állampolgárok, ezek a Sosyal Sigortalar Kurumu (SSK), azaz a társadalombiztosító; az Emekli Sandığı, vagyis a nyugdíjbiztosító, valamint a Bağ-Kur, az önalkalmazásban lévők biztosítási rendszere. A létminimum alatt élők számára az Egészségügyi Minisztérium úgynevezett zöld kártyát biztosít, melynek segítségével térítésmentesen vehetik igénybe az állami kórházak és rendelőintézetek szolgáltatásait, valamint nem kell fizetniük a gyógyszerekért, ha a fekvőbeteg-ellátást veszik igénybe (a járóbeteg-ellátásban nem térítik meg a gyógyszerek árát).

Kérdések:
Hogy hívják a török társadalombiztosító intézetet?
Mi a neve a török nyugdíjbiztosítónak?
Kik kaphatnak zöld kártyát a török Egészségügyi Minisztériumtól?
Mire jogosít a török Egészségügyi Minisztérium által kibocsátott zöld kártya?
Törökországban ingyenesek az állami egészségügyi szolgáltatások?
qgen: title: Törökország context: Törökországban a gyerekek 5,5 koruktól 17,5 éves korukig iskolakötelesek. Az 5-14 éves korú gyerekek 95%-a jár iskolába, ez alatta van az OECD-átlagnak. Az óvodások száma igen alacsony, a 4-éveseknek csupán 19%-a járt óvodába 2012-ben, ami jóval alatta van a 84%-os OECD-átlagnak. Ugyanebben az évben összesen 3287 óvodát tartottak számon az országban, 275 ezer gyerekkel. Törökországban 12 év általános iskolai tanulás kötelező, az általános iskolát követően a középiskola két részből áll, alsó és felső szintű középiskolából (middle school, high school). Vannak állami illetve magániskolák is, a gyerekek többsége az állami oktatásban tanul, azonban egyre növekszik a magániskolákat választók száma, 2015-ben mintegy 1,1 millióan tanultak ilyen iskolában.2012-ben az olyan 15 és 29 év közötti fiatalok száma, akik nem járnak iskolába és nem is dolgoznak, 29% volt. Az írástudatlanok száma Törökországban 2015-ben mintegy 2,6 millió fő volt, a legtöbben, 1,3 millióan 65 év felettiek.2002-ben az állam, magán- illetve nemzetközi források 13 milliárd lírát költöttek az oktatásra Törökországban. Törökország az OECD átlagnál kevesebbet költ oktatásra.

Kérdések:
Meddig kötelező iskolába járni a gyerekeknek Törökországban?
Az 5-14 éves korú gyerekek hány százaléka nem jár iskolába Törökországban?
Miért nem jár iskolába az 5-14 éves korú gyerekek 5 százaléka Törökországban?
Törökországban kötelező az óvoda?
A 4 éveseknek hány százaléka járt óvodába 2012-ben Törökországban?
2012-ben hány gyerek járt óvodába Törökországban?
Hány óvoda volt 2012-ben Törökországban?
Hány évig kell iskolába járniuk a török gyerekeknek?
2015-ben hány gyerek járt magániskolába Törökországban?
Hány analfabéta volt 2015-ben Törökországban?
=9. Hányan nem tudtak írni és olvasni 2015-ben Törökországban?
Melyik korosztályban van a legtöbb analfabéta Törökországban?
2002-ben mennyi pénzt költöttek oktatásra Törökországban?
Az OECD átlaghoz képest Törökország mennyit költött oktatásra 2002-ben?
Miért költ kevesebbet oktatásra Törökország, mint az OECD országok általában?
Mi az az OECD?